توْنق‌جبه خاقانی اؤلدوروب سئپی خاقان آدییلا تاختا کئچن باهادیری خاقان اوْلاراق تانیمایان نۇشئپی بوْیلاری نیشۇنو خاقان اعلان ائتدیلر؛ آنجاق نیشۇ خاقانلیغی قبول ائتمه‌یه‌رک تیلی تیکینی خاقانلیغا چاغیردی. نیشۇنون ائل‌لر عۆصیانیندان قاچان سئپی خاقانی اؤلدورمه‌سییله سئ‌جبه خاقان بۆتون غربی اله کئچیره بیلدی. آنجاق سئ‌جبه نیشۇنو دا اؤلدورمک ایسته‌ییردی٬ بۇنو ائشیدن نیشۇ قاراشارا قاچدی. نیشۇنو داها اؤنجه خاقان ائتمک ایسته‌ین نوشئپی بوْیلاری سئ‌جبه‌یه قارشی عۆصیان ائتدیلر. سئ‌جبه‌نین قاچماسییلا نیشۇ تۇلو خاقان آدییلا خاقان اوْلدو. ۶۳۴-ده اؤلن تۇلو خاقان اوْن‌اوْخلارا حؤکم سۆرن سوْن خاقان ایدی.